ПРАВИЛО ЗА ЗАДОМЯВАНЕ (ВСТЪПВАНЕ В ЩАСТЛИВ

БРАК)

Заради молитвите на светите наши отци, Господи Иисусе Христе, Сине Божий, помилуй нас. Свети Боже... Отче наш ... (стр. 108)

Тропар на св. Николай Мирликийски

Правило на вярата и образец на кротостта, учител на въздържанието те показа на твоето стадо Този, Който е истината на нещата. Поради това, ти със смирението, си придобил величие, а с нищетата богатство, отче свещеноначалниче Николае, моли Христа Бога да спаси нашите души.

Слава на Отца и Сина и Светия Дух, и сега и винаги, и во веки веков. Кондак на св. Николай Мирликийски

В Мир, свети, свещенодеец си се показал. Христовото Евангелие, преподобие, като си изпълнил, положил си твоята душа за твоите люде, и си спасил невинните от смърт. Поради това си се осветил като велик таинник на Божията благодат.

Молитва на Товия (Тов. 8:5-8)

Благословен Ти, Боже на отците ни, и благословено Твоето свето и славно име вовеки! Да те благославят небесата и всички Твои творения! Ти сътвори Адам и даде му Ева за помощница, жена му -за подпорна. От тях произлезе човешкият род. Ти каза: не е добре да бъде човек сам; да сътворим помощник, подобен нему. И сега, Господи, взимам тая моя сестра не по плътска похот, а наистина като жена: благоволи да ме помилуваш и дай ми да остарея с нея. Амин.

Молитва 2

Господи Боже, Създателю и Промислителю на всичко добро и полезно! Ти, Който си създал Ева за помощница на Адам, като си казал: "Не е добре за човека да бъде сам; да му сътворим помощник нему подобен!". Ти си избрал Ревека да бъде жена на Твоя раб Исаак. А чрез Ангела си Рафаил си изгонил злия демон от дъщерята на Рагуила, нещастната Сара, и си я омъжил за младия Товия. Ти, Господи, чрез Твоя велик угодник светителя Николай си избавил от безчестие трите обеднели девойки и си ги задомил с честен брак.

Сам Ти, Господи, Промислителю, посети с милостта Си Твоя раб и отстрани всички пречки за неговото щастливо задомяване. Изпрати му Ангел Пазител, който да го предпазва от завистта на зли човеци, и в скоро време да му посочи и приведе желаната невеста и да заживеят щастлив съпружески живот, съгласно Твоята воля. Прости, Г осподи, прегрешенията на Твоя раб, помилвай го и скоро превърни скръбта му в радост по молитвите на Пречистата и Пренепорочна Владичица наша Богородица и Приснодева Мария, на св. Николай Мирликийски Чудотворец и на всички светии. Защото Ти си надеждата на безнадежните и затова прославяме Тебе, Отца и Сина и Светия Дух, сега и винаги, и во веки веков. Амин.

Заради молитвите на светите наши отци, Господи Иисусе Христе, Сине Божий, помилуй нас. Амин.

+ + +

След това правило можеш да започнеш да четеш на глави книга Товит; псалми 126 и 127; Ефесяни 5 и 6 гл.; Йоан 2:1-11 и житието на св. Николай Мирликийски (6.XII./19.XII.).